3.12.2013 Den Europæiske Unions Tidende L 322/1 (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 7. oktober 2013 om undertegnelse på vegne af Den Europæiske Union og dens medlemsstater og midlertidig anvendelse af protokollen til aftalen om samarbejde og om toldunion mellem Det Europæiske Fællesskab og dets medlemsstater på den ene side og Republikken San Marino på den anden side vedrørende Republikken Kroatiens deltagelse som kontraherende part efter dens tiltrædelse af Den Europæiske Union (2013/702/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207 og 352, sammenholdt med artikel 218, stk. 5, og artikel 218, stk. 8, andet afsnit, under henvisning til akten om Kroatiens tiltrædelse, særlig artikel 6, stk. 2, andet afsnit, under henvisning til forslag fra Europa-Kommissionen, og ud fra følgende betragtninger: (1) Den 14. september 2012 bemyndigede Rådet Kommis- sionen til at indlede forhandlinger med Republikken San Marino om tilpasningen, gennem forhandlingen af en protokol, af aftalen om samarbejde og om toldunion mellem Det Europæiske Fællesskab og dets medlemsstater på den ene side og Republikken San Marino på den anden side (!) vedrørende Kroatiens deltagelse som kontraherende part, med henblik på dens tiltrædelse af Unionen (»protokollen«). (2) — Forhandlingerne om protokollen blev ført af Kommissio- nen, og de er blevet afsluttet for nylig. (3) — Aftalen bør undertegnes på Unionens vegne med forbehold af dens senere indgåelse. (4) — Kroatien tiltrådte Unionen den 1. juli 2013. (5) — Med henblik på Kroatiens tiltrædelse af Unionen og for at sikre dens deltagelse som kontraherende part i aftalen fra datoen for dens tiltrædelse bør protokollen anvendes midlertidigt fra den pågældende dato — (1) EFT L 84 af 28.3.2002, s. 43. VEDTAGET DENNE AFGØRELSE: Artikel 1 Der gives herved på Den Europæiske Unions og dens medlems- staters vegne bemyndigelse til undertegnelse af protokollen til aftalen om samarbejde og om toldunion mellem Det Europæ- iske Fællesskab og dets medlemsstater på den ene side og Republikken San Marino på den anden side vedrørende Kroa- tiens deltagelse som kontraherende part efter dens tiltrædelse af Den Europæiske Union med forbehold af indgåelsen af den pågældende protokol. Teksten til protokollen er knyttet til denne afgørelse. Artikel 2 Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne. Artikel 3 Protokollen anvendes midlertidigt i overensstemmelse med artikel 5 heri fra den 1. juli 2013, indtil afslutningen af procedurerne for dens indgåelse. Artikel 4 Denne afgørelse træder i kraft på dagen for vedtagelsen. Udfærdiget i Bruxelles, den 7. oktober 2013. På Rådets vegne J. BERNATONIS Formand